דשוגוז

דשוגוז (בטורקמנית: Daşoguz - מילולית: "אבן האביב"; ברוסית: Дашогуз; עד 1992 נקראה טאשאוז (ברוסית: Ташауз) ובין השנים 1992-1999 נקראה דשחובוז (ברוסית: Дашховуз)) היא עיר בצפון טורקמניסטן ובירת מחוז בעל שם זהה. העיר שוכנת על גדת נהר האמו דריה, כ-450 ק"מ מעיר הבירה אשגבאט ובסמוך לגבול עם טורקמניסטן. על פי מפקד האוכלוסין האחרון משנת 2022, התגוררו בעיר 201,142 בני אדם, והיא העיר השלישית בגודלה בטורקמניסטן, אחרי אשגבאט וטורקמנאבאט.

תעלת שוואט, המזרימה מים מנהר מאמו דריה, עוברת דרך העיר ומחלקת אותה לחלק צפוני ודרומי. מצפון לתעלה נמצאים החלקים העתיקים יותר של העיר עם מבנים האופייניים לאזור. מדרום לתעלה נמצאים בניינים חדשים יותר עם רחובות רחבים ורבי מסלולים בסגנון הבירה אשגבאט. העיר מתפשטת לכל הכיוונים ומחולקת למספר רבעים.

בסמוך לעיר שוכן אגם סריגמיש , שבו ניתן למצוא כ־65 זנים של דגים.

היסטוריה
 בתחילת ההיסטוריה של העיר, היא הייתה תחנה פופולרית בדרך המשי כי היה בה מעיין ומכאן שמו.STANTOURS - Turkmenistan - Dashogus City / Tashauz היא נוסדה כמבצר סיני שנקרא טאשאוז - Tashauz על גבול טורקמניסטן. בשנת 1873 נפל המבצר לידי הממשל הרוסי.
 בשנים 1920 - 1924 היא הייתה חלק מהרפובליקה העממית הסובייטית של חורזמי.
 בשנת 1992 לאחר עצמאות טורקמניסטן שם העיר הוחלף לשם טורקמנית בשם דשחובוז - Dashkhovuz.
 בשנת 1924 הוקמה העיר החדשה ליד העיר העתיקה, שהתפתחה באופן דינמי לאחר הקמת קו הרכבת קונגרד - טורקמנבאט.
 בשנת 1999 בפקודת הנשיא ניאזוב שונה שמה של העיר פעם נוספת לשמה הנוכחי דשוגוז - Daşogu; העיר המודרנית עוצבה בעיצוב סובייטי עם אנדרטאות ומוזיאונים רבים המשמשים כמרכז מינהלי ותרבותי מקומי.

אקלים
בדשוגוז אקלים מדברי קר (BWk, על פי סיווג האקלים של קופן), עם קיץ ארוך וחם. החורפים קצרים יחסית, אך קרים למדי. המשקעים דלים לאורך כל השנה, עם ממוצע של 100 מילימטרים בשנה.

תחבורה
נמל התעופה דשוגוז  הוא שדה התעופה הוותיק ביותר בטורקמניסטן. הוא משמש כתחנת מעבר לטיסות פנים ארציות לערים אשגבאט, טורקמנבאשי, מרי, טורקמנאבאט ובלקנאבאט באמצעות חברת התעופה הטורקמניסטנית טורקמניסטן איירליינס. בתקופה הסובייטית יצאו משדה התעופה טיסות למוסקבה, לנינגרד, מינרלנייה וודי, אופה, באקו טשקנט וערים אחרות בברית המועצות.

העיר מהווה צומת הרכבות, היא שוכנת על קו הרכבת בין טורקמנאבאט (צ'רג'ואו) ומערב קזחסטן. תחנת הרכבת בעיר, נבנתה בשנת 1996, היא הגדולה והמודרנית ביותר לא רק בטורקמניסטן, אלא גם באזור הים הכספי. העיר שוכנת על קו הרכבת בין טורקמנאבאט (צ'רג'ואו) ומערב קזחסטן.

מהתחנה המרכזית בעיר יוצאים האוטובוסים לכל האזורים סביב העיר וגם לערי הבירה של המחוזות השכנים.

כלכלה
 ממוזער|שמאל|280 פיקסלים|אתר שהוכרז על ידי אונסק"ו כאתר מורשת עולמית בעיר קנאורגנץ'
העיר התפתחה במיוחד לאחר הקמת מסילת הרכבת בשנות החמישים. העיר שוכנת על קו הרכבת בין טורקמנאבט (שרדז'או) ומערב קזחסטן. בשטחים החקלאיים לאורך נהר אמו דריה מגדלים, כותנה, אספסת, דגנים (דורה, שעורה, אורז, דוחן) ומלונים. ייצור משי מתקיים גם. בעיר ישנם מפעלים לעיבוד הכותנה, מפעלים לעיבוד מזון, מוסכים לתיקון רכב, מפעלים לייצור מזון ומפעלים מנורות חשמל ומתקנית תאורה. העיר היא מרכז ייצור שטיחים.

שדה התעופה הממוקם בעיר משמש תחנה ראשית לתיירים המגיעים לאתרים שהוכרזו על ידי אונסק"ו כאתרי מורשת עולמית בעיר קנאורגנץ' - Urgench הנמצאת כ־90 קילומטרים ממערב לעיר.

שונות
 בעיר נמצא גם מועדון הכדורגל טוראן דאסוגוז .
 ב־5 בספטמבר 1998 נפל בדשוגוז המטאוריט H5  במשקל של כ־7 קילוגרמים.

ספורט
בער ישנם שני אצטדיונים: ספורט Toplumy  ואצטדיון Garaşsyzlyk .

קישורים חיצוניים




הערות שוליים

קטגוריה:טורקמניסטן: ערים
קטגוריה:טורקמניסטן: היסטוריה
קטגוריה:טורקמניסטן: גאוגרפיה
קטגוריה:יישובים שהוקמו ב-1681